paragraph_text: Stari Veneti su govorili venetski, izumrli indoeuropski jezik koji je poznat na temelju oko 300 kratkih zapisa koji datiraju od 6. do 1. stoljeća pr. Kr. Venetski je, po svemu sudeći, imao određene sličnosti s latinskim i drugim italiskim jezicima, ali i s germanskim i keltskim. Venetski se ne smije miješati s venecijanskim, suvremenim romanskim jezikom kojim se govori u regiji.